CELEX: 32019D2011
Language: ro
Date: 2019-11-28 00:00:00
Title: Decizia de Punere în Aplicare (UE) 2019/2011 a Comisiei din 28 noiembrie 2019 de modificare a Deciziei de punere în aplicare (UE) 2016/2009 de aprobare a programelor de vaccinare împotriva dermatozei nodulare contagioase, prezentate de statele membre, prin prelungirea perioadei sale de aplicare [notificată cu numărul C(2019) 8580] (Numai textele în limbile bulgară, croată și greacă sunt autentice) (Text cu relevanță pentru SEE)

3.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 312/93
               
            
         DECIZIA DE PUNERE ÎN APLICARE (UE) 2019/2011 A COMISIEI
         din 28 noiembrie 2019
         de modificare a Deciziei de punere în aplicare (UE) 2016/2009 de aprobare a programelor de vaccinare împotriva dermatozei nodulare contagioase, prezentate de statele membre, prin prelungirea perioadei sale de aplicare
         [notificată cu numărul C(2019) 8580]
         (Numai textele în limbile bulgară, croată și greacă sunt autentice)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (2), în special articolul 10 alineatul (4),
         având în vedere Directiva 92/119/CEE a Consiliului din 17 decembrie 1992 de stabilire a măsurilor comunitare generale de combatere a unor boli la animale, precum și a măsurilor specifice împotriva bolii veziculoase a porcului (3), în special articolul 19 alineatul (1) litera (a), articolul 19 alineatul (3) litera (a) și articolul 19 alineatul (6),
         întrucât:
         
                     (1)
                  
                  
                     Directiva 92/119/CEE stabilește măsurile generale de control care trebuie să fie aplicate în cazul apariției unui focar cauzat de anumite boli ale animalelor, inclusiv dermatoza nodulară contagioasă (DNC). Aceste măsuri de control includ instituirea de zone de protecție și de supraveghere în jurul exploatației infectate și prevăd, de asemenea, pe lângă alte măsuri de control, vaccinarea de urgență în cazul apariției unui focar de DNC.
                  
               
                     (2)
                  
                  
                     În august 2015, prezența DNC a fost confirmată pentru prima dată în Grecia. În 2016, au existat cazuri de DNC în Bulgaria și cazuri suplimentare în Grecia, precum și într-un număr de țări terțe vecine.
                  
               
                     (3)
                  
                  
                     Drept răspuns la aceste focare de DNC, statele membre afectate, și anume Grecia și Bulgaria, precum și țările terțe învecinate afectate au pus în aplicare programe de vaccinare în masă a bovinelor vii și a rumegătoarelor sălbatice captive. În 2016 și 2017, Croația, unde DNC nu a apărut până în prezent, a pus, de asemenea, în aplicare un program de vaccinare în masă împotriva DNC, ca măsură preventivă având în vedere situația epidemiologică din statele membre și din țările terțe învecinate. Programele de vaccinare împotriva DNC din Grecia, Bulgaria și Croația au fost aprobate prin Decizia de punere în aplicare (UE) 2016/2009 a Comisiei (4) și respectivele trei state membre sunt enumerate în mod corespunzător în anexa la actul respectiv ca având programe de vaccinare aprobate împotriva DNC.
                  
               
                     (4)
                  
                  
                     În 2017, DNC a fost prezentă într-o măsură mai mică în sud-estul Europei, cu o reapariție masivă în Albania și câteva focare sporadice suplimentare în Grecia și în Macedonia de Nord. În 2018 și în 2019, până în prezent, s-a înregistrat o îmbunătățire continuă a situației epidemiologice privind DNC și nu a fost raportat niciun caz de DNC în niciun stat membru și în nicio țară terță învecinată din sud-estul Europei, cu excepția Turciei. În cursul aceleiași perioade, vaccinarea în masă anuală împotriva DNC a continuat în toate statele membre și în țările terțe învecinate din sud-estul Europei care au fost afectate de DNC.
                  
               
                     (5)
                  
                  
                     Având în vedere situația epidemiologică favorabilă, Croația a încetat vaccinarea preventivă împotriva DNC de la începutul anului 2018 și a înlocuit-o cu supravegherea sistematică a bolilor. Această supraveghere a confirmat absența DNC în cursul anului 2018. Prin urmare, Decizia de punere în aplicare (UE) 2016/2008 a Comisiei (5) a fost modificată prin Decizia de punere în aplicare (UE) 2019/81 a Comisiei (6), pentru a elimina acest stat membru din lista statelor membre cu statut de „zone indemne cu vaccinare” din anexa I la Decizia de punere în aplicare (UE) 2016/2008. În plus, Decizia de punere în aplicare (UE) 2016/2009 a fost modificată prin Decizia de punere în aplicare (UE) 2019/82 a Comisiei (7), pentru a elimina Croația din lista statelor membre cu un program aprobat de vaccinare împotriva DNC.
                  
               
                     (6)
                  
                  
                     În conformitate cu normele Organizației Mondiale pentru Sănătatea Animală (OIE), în cazul în care nu se mai realizează vaccinarea împotriva DNC într-o țară sau într-o zonă a acesteia, este nevoie de o perioadă minimă de 8 luni înainte de a recâștiga statutul de „indemn de DNC”, în cazul vaccinării preventive, sau de o perioadă minimă de 14 luni, în cazul vaccinării ca răspuns la apariția DNC. Prin urmare, măsurile prevăzute în Decizia de punere în aplicare (UE) 2016/2009 ar trebui să rămână în vigoare pentru o perioadă minimă de 8 luni sau de 14 luni, în funcție de zonă, înainte de redobândirea statutului „indemn de DNC”.
                  
               
                     (7)
                  
                  
                     Decizia de punere în aplicare (UE) 2016/2009 se aplică până la 31 decembrie 2019 și, în consecință, măsurile actuale referitoare la DNC în Grecia și Bulgaria prevăzute în actul respectiv nu se vor mai aplica după această dată. Având în vedere situația epidemiologică actuală și perioada minimă necesară pentru a redobândi statutul „indemn de DNC”, este necesar să se prelungească perioada de aplicare a acestor măsuri pentru o perioadă de timp corespunzătoare.
                  
               
                     (8)
                  
                  
                     Regulamentul (UE) 2016/429 al Parlamentului European și al Consiliului (8) stabilește norme de prevenire și control al anumitor boli menționate, printre care se numără și DNC. Întrucât regulamentul respectiv se aplică de la 21 aprilie 2021, perioada de aplicare a Deciziei de punere în aplicare (UE) 2016/2009 ar trebui prelungită până la 20 aprilie 2021.
                  
               
                     (9)
                  
                  
                     Prin urmare, Decizia de punere în aplicare (UE) 2016/2009 ar trebui modificată în consecință.
                  
               
                     (10)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            La articolul 2 din Decizia de punere în aplicare (UE) 2016/2009, data de „31 decembrie 2019” se înlocuiește cu data de „20 aprilie 2021”.
         
         
            Articolul 2
            Prezenta decizie se adresează Republicii Bulgaria, Republicii Elene și Republicii Croația.
         
         
            Adoptată la Bruxelles, 28 noiembrie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  JO L 62, 15.3.1993, p. 69.
         
            (4)  Decizia de punere în aplicare (UE) 2016/2009 a Comisiei din 15 noiembrie 2016 de aprobare a programelor de vaccinare împotriva dermatozei nodulare contagioase, prezentate de statele membre (JO L 310, 17.11.2016, p. 66).
         
            (5)  Decizia de punere în aplicare (UE) 2016/2008 a Comisiei din 15 noiembrie 2016 privind măsurile zoosanitare de combatere a dermatozei nodulare contagioase în anumite state membre (JO L 310, 17.11.2016, p. 51).
         
            (6)  Decizia de punere în aplicare (UE) 2019/81 a Comisiei din 17 ianuarie 2019 de modificare a anexei I la Decizia de punere în aplicare (UE) 2016/2008 privind măsurile zoosanitare de combatere a dermatozei nodulare contagioase în anumite state membre (JO L 18, 21.1.2019, p. 43).
         
            (7)  Decizia de punere în aplicare (UE) 2019/82 a Comisiei din 17 ianuarie 2019 de modificare a anexei la Decizia de punere în aplicare (UE) 2016/2009 de aprobare a programelor de vaccinare împotriva dermatozei nodulare contagioase, prezentate de statele membre (JO L 18, 21.1.2019, p. 48).
         
            (8)  Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (JO L 84, 31.3.2016, p. 1).